Diari Oficial de la Generalitat Valenciana


Sumari del DOGV 5429, del 16-01-2007 (2007/487)

ACORD de 12 de gener de 2007, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alzira.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5429

Data del DOGV
:   16-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/487


Data del document
:   12-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Alzira
    * expropiació
    * administració local

El Consell, en la reunió del dia 12 de gener de 2007, va adoptar l'acord següent:  
L'Ajuntament d'Alzira, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació de la carretera de la Casella.  
Aquesta declaració d'urgent ocupació es justifica per les raons següents: l'obra d'ampliació de la carretera de la Casella ha de dur-se a terme amb celeritat ja que cal la seua immediata execució en trobar-se pràcticament urbanitzat el sector 2 del Racó de la UE-1; s'han recepcionat parcialment les obres d'urbanització, i es troba l'accés a l'esmentat sector en mal estat quant al ferm, i presenta deficiències en la seguretat viària, a causa de les reduïdes dimensions per a ús intens de vehicles, situació que s'incrementarà amb la recepció definitiva de les obres d'urbanització, la qual cosa justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel Ple de la corporació.  
En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 50 i 29 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de Govern Valencià, a proposta del conseller de Justícia, Interior i Administracions Públiques, el Consell   
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Alzira per a l'execució del projecte d'ampliació de la carretera de la Casella.  
Relació de béns afectats  
Finca núm. 1  
Titular Juan Francisco Reig Carreres.  
 Carmen Pérez Llobet.  
Domicili C/ Pobla de Farnals, 38 - València.  
NIF 92.451.909-N.  
Finca cadastral Parcel·la 496, polígon 55.  
Superfície total 60.760 m².  
Límits Nord: parcel·la 496B.  
 Sud: camí de la Casella.  
 Est: parcel·la 431 i 43h.  
 Oest: camí de la Casella.  
Classificació del sòl Sòl no urbanitzable.  
Referència registral Tom 595, llibre 165, foli 12, finca 17056.  
Sòl afectat 1051,04 m².  
Construccions i instal·lacions Mur de maçoneria.  
Plantacions Tarongers varietat Navelina.  
Resta finca matriu 59.666,4 m².  
Finca núm. 2  
Titular Antonio Castany Bellver i fills  
Domicili Av. Sants Patrons, 8- Alzira.  
NIF 22.470.216-O.  
Finca cadastral Parcel·la 138, polígon 61.  
Superfície total 7.690 m².  
Límits Nord: parcel·la 21, polígon 61.  
 Sud: parcel·la 23, polígon 61.  
 Est: camí de la Casella.  
 Oest: parcel·la 70, polígon 61.  
Classificació del sòl Sòl no urbanitzable.  
Referència registral Tom 1897, llibre 687, foli 90, finca 38.338.  
Sòl afectat 105,59 m².  
Construccions i instal·lacions Mur de maçoneria.  
Plantacions Tarongers varietat Navelina.  
Resta finca matriu 7.584,41 m².  
Finca núm. 3  
Titular Rafael Montalvá Palau.  
Domicili C/ Sant Vicent Màrtir, núm. 188 -València.  
NIF 62.574.126-M.  
Finca cadastral Parcel·la 23, polígon 11.  
Superfície total 43.360 m².  
Límits Nord: parcel·la 138, polígon 61.  
 Sud: parcel·la 125, polígon 61.  
 Est: camí de la Casella.  
 Oest: parcel·les 136 i 137, polígon 61.  
Classificació del sòl Sòl no urbanitzable.  
Referència registral Tom 2094, llibre 797, foli 195, finca 3733  
Sòl afectat 332,74 m².  
Construccions i instal·lacions Mur de maçoneria.  
Plantacions Tarongers varietat Navelina  
Resta finca matriu 42.027,26 m².  
El present acord es publicarà en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions, només als efectes d'esmenar possibles errors que s'hagen patit en relacionar els béns afectats per la urgent ocupació.  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:  
a) Recurs potestatiu de reposició davant del Consell, en el termini d'un mes comptat a partir del dia següent a aquell en què tinga lloc la publicació del present acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En el cas d'haver-se interposat recurs administratiu potestatiu de reposició, no es podrà interposar recurs contenciós administratiu, fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que les persones interessades puguen exercitar qualsevol altra via que estimen oportuna.  
València, 12 de gener de 2007  
El conseller secretari del Consell, per substitució,  
ESTEBAN GONZÁLEZ PONS